**Momentliste – skole** September 2020

Momentliste er tenkt brukt som en disposisjon og støtte til tankene når dere har behov for å vurdere et barns utvikling.

Elever over 12 år bør få medinnflytelse og mulighet til å komme med egne beskrivelser av hva som oppleves som vanskelig og bra. Det er viktig at det eleven oppfatter som bra, kommer først.

**Grunnleggende ferdigheter i lesing, skriving, kunne uttrykke seg muntlig og regning**

Gi oppsummering der du med egne ord beskriver resultatene, hva du er bekymret for og hvordan du vurderer det i forhold til bekymringsgrense.

**Leseferdighet**

Obligatorisk materiell:

* Kartlegging av leseferdigheter. Her er det viktig at du med egne ord beskriver resultatene (lesehastighet, feilprosent, andre opplysninger i forhold til lesestrategier etc.) og hvordan du vurderer det i forhold til bekymringsgrense (Kartleggeren, Carlsten, Språk 6-16, Alfabetprøve…evt. annet relevant kartleggingsmateriell.

Legg ved en oppsummering der du beskriver hvordan du opplever eleven i kartleggingssituasjonen, resultatene for de ulike deltestene, samt hva som evt. indikerer bekymring.

**Skriveferdighet**

* Eksempel på skriftlig arbeid må være vedlagt. Det kan være diktat eller friskriving.
* Legg ved en vurdering av elevens skriveferdigheter.

**Muntlige ferdigheter**

* Beskriv barnets ferdigheter i forhold til å uttrykke seg muntlig og delta i kommunikasjon (lytte, reflektere, argumentere, samtale, turtaking osv.).

**Grunnleggende ferdigheter i regning**

Ved henvisning vedrørende matematikkvansker må kompetansenivå/ferdigheter beskrives. Beskriv hva eleven mestrer og ikke mestrer, elevens forståelse av faget og interesse for faget. Gjør rede for elevens tall-, begreps- og symbolforståelse, forståelse av de fire regneartene og strategibruk.

Obligatorisk materiell:

* Alle teller
* Kartleggeren
* M-test
* Dynamisk kartleggingsprøve

**Kartlegging av språket hos minoritetsspråklige elever**

Det er viktig å kartlegge språkferdigheten, både på norsk og på morsmålet. Kartleggingsmateriell som kan brukes:

* Utdanningsdirektoratets kartleggingsmateriell: Språkkompetanse i grunnleggende norsk. [www.udir.no](http://www.udir.no)
* Morsmålkompetanse: Her kan en bruke ”Kartlegging av morsmål” av Liv Bøyesen. Det er laget prøver på følgende språk: urdu, tyrkisk, vietnamesisk, somalisk, albansk

<http://nafo.hioa.no/>

* Kartleggingsprøve for flerspråklige elever, <https://www.trondheim.kommune.no/tema/skole/trondheimsskolen/minoritetssprak/nettressurser/>
* Kartlegging av skolefaglige ferdigheter (for ungdom/ voksne)
* Eksempel på friskriving må vedlegges

**Språk og kommunikasjon**

Syn og hørsel skal være undersøkt før henvisning. Har barnet hatt perioder med øreproblem eller innlagt dren, må dette kom fram i henvisningen. Barn som strever med å lese og skrive, kan ha språkvansker. Vær oppmerksom på at det kan være en sammenheng mellom sosiale/ emosjonelle vansker og språkvansker.

**Momentliste, språk**

* Innhent informasjon fra foreldre om tidlig språkutvikling.
* Beskriv elevens kommunikasjon med medelever og voksne.
* Sjekk språkforståelse. Får eleven med seg det lærere/medelever formidler?
* Bruker eleven setninger med rett struktur og lengde?
* Strever eleven med å finne ord?
* Kartlegg med Språk 6 – 16 og eventuelt 20 spørsmål om språkferdigheter

**Momentliste, uttale**

* Strever barnet med uttale, gi eksempler på hvordan det uttalerord isolert og i setning.
* Er stemmen **hes** og/eller **nasal** må barnet først undersøkes av en øre -, nese-, hals lege før henvisning.
* Er personer rundt barnet urolige for at barnet **stammer** og/eller har **løpsk tale**, henvis for en vurdering.

**Beskrivelse av fysisk og motorisk fungering, sosial og emosjonell fungering, konsentrasjon og oppmerksomhet**

**Fysisk og motorisk utvikling**

* Fin/grovmotorisk utvikling
* Allmenntilstand
* Passivitet/aktivitet

**Sosial og emosjonell fungering**

Kontakt og kommunikasjonsform:

* Tar eleven kontakt med andre barn og voksne – hvordan (initiativ, verbal og nonverbal)
* Markerer eleven egne behov og meninger overfor voksne og barn (selvhevdelse)
* Hvordan klarer eleven å ta imot beskjeder og instruksjoner
* Hvordan forholder eleven seg til krav og grenser - i forhold til voksne og barn
* Elevens vennerelasjoner – stabile/langvarige eller ustabile/kortvarige

Samhandling:

* Elevens evne til samarbeid – kunne vente på tur – forstå – følge regler
* Fungerer eleven aldersadekvat?
* Elevens evne til innlevelse/tar det andres perspektiv
* Behov for oppmerksomhet (oppmerksomhetssøkende/(tilbaketrukket, evne til å dele oppmerksomhet)
* Tar eleven spesielle roller/funksjoner i kontakten med andre barn og voksne (for eksempel klovn, syndebukk, leder, passiv, mekler, tolk, voksenrolle, pleasing)

Følelsesmessige uttrykksformer:

* Hvilke følelser gir eleven uttrykk for og hvordan vises disse? (glede, sinne, redsel, tristhet, engstelse, uttrygghet osv)
* Reaksjoner på overganger, brudd på rutiner, uventede hendelser
* Humørsvingninger/stabilitet
* Kan eleven snakke om vanskelige ting og søke trøst/støtte?

Konflikthåndtering:

* Elevens evne til å argumentere/forhandle
* Elevens reaksjoner på konflikter (verbalt, følelsesuttrykk, handling)
* Impulskontroll/frustrasjonstoleranse/selvkontroll

Elevens miljø:

* Reaksjoner på belastende hendelser

**Konsentrasjon og oppmerksomhet**

* Utholdenhet
* Impulsivitet
* Hukommelse
* Oversikt
* Evne til å mestre overganger og endring i aktiviteter
* Forhold til avtale og tidsbegrep
* Evne til fordypning/holde fokus